Diari Oficial de la Generalitat Valenciana


Sumari del DOGV 1668, del 21-11-1991 (1991/823286)

ORDRE de 6 de novembre de 1991, del Conseller d'Agricultura i Pesca, per la qual s'estableixen ajudes en forma de subvenció per al sector pesquer i de l'aquicultura de la Comunitat Valenciana.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/06/(1)/dof/vci/html**

### Dades del document

Número de DOGV
:   1668

Data del DOGV
:   21-11-1991

Secció del DOGV
:   DISPOSICIONS GENERALS

Número del document
:   1991/823286


Data del document
:   06-11-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 6 de novembre de 1991, del Conseller d'Agricultura i Pesca, per la qual estableix ajudes en forma de subvenció per al sector pesquer i de l'aqüicultura de la Comunitat Valenciana.  
Els Reglaments (CEE) números 4028/86 i 3944/90, i el Reial Decret 222/1991, de 22 de febrer, estableixen les ajudes per al desenvolupament i l'adaptació de les estructures pesqueres i de l'aqüicultura. L'estructura d'una part de la flota de la Comunitat Valenciana no arriba als mínims establerts en les disposicions anteriors, i encara que són econòmicament rendibles no poden beneficiar-se de les ajudes regulades a l?empara de la reglamentació comunitària, quedant en situació de desavantatge front als altres tipus de vaixells i de pesca.  
Aquesta ordre pretén establir unes línies d'ajuda que permeten l?homogeneïtzació de criteris i servesquen d'estímul a la iniciativa privada per a l?execució d'una sèrie de projectes mitjançant la concessió de subvencions destinades a una part de la flota artesanal i del sector aqüícola que, ara per ara, es quedaven fora del marc dels reglaments de la Comunitat Econòmica Europea.  
Per açò i en ús de les facultats que tinc atribuïdes,  
DISPOSE:  
I. Disposicions generals  
Article primer  
Les subvencions en matèria de pesca marítima i aqüicultura regulades en aquesta disposició, es configuraran per mitjà de quatre línies d'actuació:  
a) Modernització de les embarcacions de 5 a 12 metres d'eslora entre perpendiculars.  
b) Paralització temporal de les embarcacions menors de 12 metres d'eslora entre perpendiculars.  
c) Equipament de ports pesquers.  
d) Aqüicultura marina.  
Article segon  
Podran ser beneficiaris de les subvencions les persones físiques o jurídiques que dediquen llur activitat a l?explotació dels recursos pesquers i de l'aqüicultura de la Comunitat Valenciana i que hi tinguen també la seua residència.  
Article tercer  
Les subvencions que s'atorguen seran incompatibles amb altres tipus d'ajudes que es donen pel mateix concepte.  
II. Subvencions per a la modernització d'embarcacions  
Article quart  
La Conselleria d'Agricultura i Pesca podrà concedir subvencions per a equipaments i instal·lacions per a la modernització d'embarcacions, de 5 a 12 metres d'eslora entre perpendiculars, que estiguen orientades a racionalitzar les operacions de pesca, conservar millor les captures, estalviar energia o millorar les condicions de treball i de seguretat de les tripulacions.  
Article cinqué Els projectes d'inversió tindran una quantia inferior a les:  
- Vuit-centes mil pessetes per als vaixells que tinguen una eslora entre perpendiculars igual o superior a 5 metres i inferior a 9 metres.  
- Un milió nou-centes mil pessetes per als vaixells que tinguen una eslora entre perpendiculars igual o superior a 9 metres i inferior a 12 metres.  
Article sisè  
L'import de les inversions no podrà sobrepujar el cinquanta per cent del valor d'un vaixell nou del mateix tipus que el del vaixell de què es tracte.  
Article setè  
Les subvencions que s'atorguen podran arribar fins al 30% del pressupost que s'aprove.  
III. Ajudes per a la paralització temporal de la flota  
Article vuité  
La Conselleria d'Agricultura i Pesca podrà concedir primes a la paralització temporal de determinats vaixells de pesca, . menors de 12 metres d'eslora entre perpendiculars, que s'acullen a un pla de paralització que tinga per finalitat la recuperació dels caladors de pesca.  
Article nové  
Els vaixells que siguen objecte de l'ajuda hauran d'estar inclosos dins d'un pla general de paralització realitzat per l?organització pesquera i que abans de la sol·licitud de les ajudes haurà de ser aprovat per la Conselleria d'Agricultura i Pesca o bé estar afectat per un pla de veda.  
Article deu  
L'ajuda per la paralització temporal consistirà en una prima diària per immobilització suplementària del vaixell, l'import màxim de la qual és de 8.500 PTA.  
Article onze  
La inactivitat mitjana normal del vaixell sobre la qual s'estimarà la inactivitat suplementària es calcularà:  
a) En funció de la comprovació dels dies de d'aturament en els tres anys civils anteriors a la primera sol·licitud d'ajuda de paralització temporal  
No es computaran els períodes d'aturades extraordinaris, degudament justificats, originats per reparacions no habituals o d'altres causes de força major.  
En el cas de vaixells construïts dins dels 3 anys civils anteriors a la primera sol·licitud d'ajuda, el càlcul de la inactivitat mitja normal del vaixell es realitzarà tot tenint en compte el període d'activitat del nou vaixell i, si s'escau, la del vaixell aportat com a baixa quan aquest siga de característiques semblants.  
b) Determinada a preu fet; en aquest cas, mai no podrà ser inferior a 115 dies.  
Article dotze  
Els vaixells que s'acullen a les ajudes regulades en aquesta ordre, hauran d'estar matriculats en la llista tercera del Registre Oficial de Vaixells i inscrits en el Cens de la Flota Pesquera Operativa, a més de complir els següents requisits:  
a) Que tinguen una eslora entre perpendiculars menor de 12 metres  
b) Que hagen exercit una activitat pesquera o hagen reemplaçat un vaixell que l'hagués exercida, si més no, durant 120 dies en l'any civil precedent a la primera sol·licitud de concessió d'ajudes.  
c) Que acrediten un període de paralització suplementària entre:  
- 45 i 60 dies per any per als vaixells que són objecte de plans de paralització.  
- 45 i 60 dies consecutius per any per a aquells que són objecte de plans de veda.  
Article tretze  
L'armador del vaixell de pesca, al moment de l'inici de l'aturada per la qual sol·licita l'ajuda haurà d'entregar el rol del vaixell a l'autoritat de la marina corresponent.  
Article catorze  
Els plans de paralització els elaboraran les organitzacions pesqueres i els presentaran abans del 31 de desembre de l'any anterior al que es realitza l'aturada, als serveis territorials de la Conselleria d'Agricultura i Pesca.  
L'aprovació dels plans la farà la Direcció General de Política Forestal i Pesquera, basant-se en criteris biològics i d'avaluació de l?explotació pesquera.  
IV. Subvencions per a l'equipament de ports pesquers  
Article quinze  
La Conselleria d'Agricultura i Pesca podrà concedir subvencions per a projectes d'inversió relatius a l?equipament de ports pesquers destinats a permetre una millora duradera de les condicions de producció i de primera venda de productes pesquers.  
Article setze  
Els projectes d'inversió tindran una quantia inferior als 7.000.000 PTA. Us subvencions només es podran sol·licitar per una organització de productors o per una confraria de pescadors.  
Article disset  
- Les subvencions que s'atorguen podran arribar fins al 30% del pressupost que s'aprove.  
V. Subvencions a l'aqüicultura marina  
Article divuit  
La Conselleria d'Agricultura i Pesca podrà concedir subvencions per a projectes d'inversions materials de modernització o ampliació d'instal·lacions per a la cria de peixos, crustacis o mol·luscos.  
Article dinou  
Per tal de tenir accés a aquestes ajudes, els projectes hauran de:  
a) Estar dins les línies de desenvolupament del sector establertes al Programa d'Orientació Plurianual elaborat per la comunitat autònoma.  
b) Presentar objectius de producció amb fins exclusivament comercials i oferir garanties de rendibilitat econòmica.  
c) Els projectes d'inversió tindran una quantia inferior a 7.000.000 PTA.  
Article vint  
Les subvencions que s'atorguen podran arribar fins al 30% del pressupost que s'aprove.  
V. Tramitació  
Article vint-i-un  
Les sol·licituds es presentaran juntament amb la documentació que s'hi adjunte al registre d'entrada dels serveis territorials de la Conselleria d'Agricultura i Pesca. El termini de presentació de les sol·licituds s'estableix en:  
a) El 30 de setembre de cada any, per a les peticions de les línies d'ajudes per a la modernització d'embarcacions, equipament de ports pesquers i aqüicultura marina.  
b) Les peticions acollides a plans de paralització, abans del 31 de març de l'any en què es realitze l'aturada. En cas de veda, abans de finalitzar el període d'aquesta.  
Article vint-i-dos  
La documentació es presentarà per duplicat. Els documents comuns a totes les línies d'ajuda són:  
1) Petició formal en instància dirigida al Director General de Política Forestal i Pesquera, on consten les dades personals, la data prevista d'inici i finalització del projecte, característiques del projecte i les dades d'un compte bancari on efectuar l?ingrés.  
2) Fotocòpia del DNI o CIF de la persona sol·licitant.  
3) Declaració formal de no haver sol·licitat una altra ajuda pel mateix concepte a altres organismes.  
4) Declaració formal per part del sol·licitant d'estar al corrent de les obligacions tributàries i les de la Seguretat Social.  
La documentació específica per a cada línia d'ajuda és la següent:  
1) Per a la modernització d'embarcacions.  
a) Pressupost o factures pro-forma de les inversions a realitzar.  
b) Fotocòpia compulsada del full d'assentament de l?embarcació.  
2) Per a l?equipament de ports pesquers.  
a) Projecte de la inversió o memòria amb factures pro-forma.  
b) Certificació expedida per l?organització pesquera sol·licitadora, on conste l'acord de sol·licitud d'ajuda pres per l?òrgan competent.  
3) Per a l'aqüicultura marina.  
a) Projecte de la inversió o memòria amb factures pro-forma.  
4) Per a la paralització temporal de la flota.  
a) Fotocòpia compulsada del full d'assentament de l?embarcació.  
b) Certificació de l'autoritat de marina que acredite l'activitat pesquera a què es refereix l'apartat b) de l'article dotzè d'aquesta ordre.  
Article vint-i-tres  
Els serveis territorials de la Conselleria d'Agricultura i Pesca, a la vista de les sol·licituds i de la documentació aportada, després de les comprovacions prèvies o l'ampliació de dades que consideren necessàries, trametran l?expedient amb l?informe al Director General de Política Forestal i Pesquera, que elevarà la proposta al Conseller d'Agricultura i Pesca per a la resolució.  
Article vint-i-quatre  
Les subvencions aprovades es finançaran amb càrrec al capítol VII, línia 701 d'ajudes a la pesca, marisqueig i aqüicultura marina, del programa 714.10 d'Ordenació i Millora de la Producció Pesquera, tenint en compte les disponibilitats dels pressuposts de la Generalitat Valenciana en cada exercici.  
Article vint-i-cinc  
L'import global màxim destinat a les línies establertes en aquesta disposició es fixarà anualment mitjançant una ordre publicada al Diari Oficial de la Generalitat Valenciana.  
VII. Justificació de la realització de la inversió  
Article vint-i-sis  
Una vegada realitzada la inversió, els interessats ho notificaran als serveis territorials de la Conselleria d'Agricultura i Pesca, i adjuntaran les factures definitives de la inversió per a les finalitats a), c) i d) de l'article primer. Per a la finalitat b) de l'article, s'hi adjuntarà una certificació de l'autoritat de marina sobre el període d'inactivitat realitzat i la inactivitat mitja establerta a l'article onzè d'aquesta ordre.  
Els beneficiaris hauran d'acreditar, prèviament al cobrament, i en la forma que determine la Conselleria d'Economia i Hisenda, que es troben al corrent en les obligacions tributàries i en les de la Seguretat Social.  
Article vint-i-set  
Els serveis territorials de la Conselleria d'Agricultura i Pesca, després de les comprovacions o ampliació de les dades que es consideren necessàries, informaran de la realització de l'activitat al director general de Política Forestal i Pesquera, qui autoritzarà el pagament de la subvenció.  
DISPOSICIO TRANSITORIA  
Els plans de paralització i les sol·licituds de les ajudes corresponents per a l'any 1991, es presentaran en el termini de 15 dies comptadors des de l?entrada en vigor d'aquesta ordre i es podrà computar la paralització realitzada des de l'1 de gener d'aquest any.  
DISPOSICIO DEROGATORIA  
Resta derogat el capítol II de l?Ordre de 7 d'abril de 1987, del Conseller d'Agricultura i Pesca, sobre inversions en matèria de pesca, marisqueig i aqüicultura marina, i les resolucions del Director General de Desenvolupament Agrari de 16 de juliol de 1987, de 20 d'abril de 1988 i la Resolució del Director General de Política Forestal i Pesquera de 10 de maig de 1989, que desenvolupen l?ordre anterior.  
DISPOSICIONS FINALS  
Primera  
Es faculta el Director General de Política Forestal i Pesquera, perquè dicte les disposicions necessàries en desenvolupament d'aquesta ordre.  
Segona   
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 6 de novembre de 1991.  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI